น้ำมันดิบปิดร่วง 2.74ดอลล์
น้ำมันดิบตลาดนิวยอร์ก ปิดร่วง2.74 ดอลล์ที่ 94.45 ดอลลาร์/บาร์เรล  หลังสต็อกน้ำมันดิบสหรัฐพุ่ง
4 เม.ย. 2556

น้ำมันดิบตลาดนิวยอร์ก ปิดร่วง2.74 ดอลล์ที่ 94.45 ดอลลาร์/บาร์เรล  หลังสต็อกน้ำมันดิบสหรัฐพุ่ง
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนพ.ค.ร่วงลง 2.74 ดอลลาร์ หรือ 2.81% ปิดที่ 94.45 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนพ.ค.ที่ตลาดลอนดอน ร่วงลง 3.58 ดอลลาร์ หรือ 3.2% ปิดที่ 107.11 ดอลลาร์/บาร์เรล
ตลาดน้ำมันนิวยอร์กได้รับแรงกดดันจากความวิตกกังวลเกี่ยวกับภาวะชะลอตัวของความต้องการพลังงานในสหรัฐ หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบในรอบสัปดาห์สิ้นสุดวันที่ 29 มี.ค.พุ่งขึ้น 2.7 ล้านบาร์เรล แตะที่ 388.6 ล้านบาร์เรล มากกว่าที่นักวิเคราะห์คาดว่าจะเพิ่มขึ้นเพียง 2.3 ล้านบาร์เรล
ขณะที่สต็อกน้ำมันกลั่นลดลง 2.3 ล้านบาร์เรล แตะ 113 ล้านบาร์เรล มากกว่าที่นักวิเคราะห์คาดว่าจะลดลง 1.2 ล้านบาร์เรล และสต็อกน้ำมันเบนซินลดลง 572,000 บาร์เรล สู่ระดับ 220.7 ล้านบาร์เรล น้อยกว่าที่คาดว่าจะลดลง 800,000 บาร์เรล ส่วนอัตราการใช้กำลังการกลั่นน้ำมันเพิ่มขึ้น 0.6% แตะที่ 86.3% มากกว่าที่คาดว่าจะเพิ่มขึ้น 0.4%